ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ της 7ης Απριλίου 1998 σχετικά με την προστασία των εργαζομένων από τον αμίαντο (98/C 142/01)

1. Το Συμβούλιο σημειώνει την ανακοίνωση της Επιτροπής COM(96) 426 σχετικά με τα αποτελέσματα της αξιολόγησης που προβλέπεται στην οδηγία 83/477/ΕΟΚ, της 19ης Σεπτεμβρίου 1983, του Συμβουλίου για την προστασία των εργαζομένων από τους κινδύνους που οφείλονται στην έκθεσή τους στον αμίαντο (δεύτερη ειδική οδηγία κατά την έννοια του άρθρου 8 της οδηγίας 80/1107/ΕΟΚ) (1) κατά τη διάρκεια της εργασίας, και υπενθυμίζει το συμπέρασμά της ότι το υφιστάμενο πλαίσιο ελέγχων είναι, σε γενικές γραμμές, ικανοποιητικό.

Ωστόσο, στην ανακοίνωση της Επιτροπής σημειώνεται:

α) ότι οι ισχύουσες διατάξεις της οδηγίας 83/477/ΕΟΚ απαιτούν από τους εργοδότες να εκτιμούν τους κινδύνους που οφείλονται στην έκθεση σε αμίαντο 7

β) ότι ενδεχόμενη αναθεώρηση της οδηγίας 83/477/ΕΟΚ θα μπορούσε να επικεντρώσει τις προφυλάξεις στις δραστηριότητες που εμπεριέχουν το μεγαλύτερο κίνδυνο έκθεσης σε αμίαντο 7

γ) ότι η Επιτροπή θα εκπονήσει περαιτέρω μελέτες σχετικά με τα όρια έκθεσης στο χρυσοτίλη αμίαντο και τις μεθόδους μέτρησης του αμιάντου στον αέρα [λαμβανομένης υπόψη της μεθόδου που υιοθέτησε η Παγκόσμια Οργάνωση Υγείας (ΠΟΥ)] και ότι θα πρέπει να γίνουν παρόμοιες μελέτες και όσον αφορά τις υποκατάστατες ίνες 7

δ) ότι ορισμένα κράτη μέλη έλυσαν το πρόβλημα της μη αναμενόμενης έκθεσης στον αμίαντο υποχρεώνοντας τους εργοδότες ή, σε ορισμένες περιπτώσεις, τους ιδιοκτήτες των κτιρίων να ελέγχουν την παρουσία του. Η Επιτροπή αναγνωρίζει ότι η προσέγγιση αυτή παρουσιάζει κάποια πλεονεκτήματα, ενώ σημειώνει ότι οι διαδικασίες αυτές ενδέχεται να επιβαρύνουν χρηματικά τις μικρές επιχειρήσεις που ενδεχομένως εγκαθίστανται σε παλαιότερους χώρους.

2. Το Συμβούλιο σημειώνει επίσης ότι:

α) τους μεγαλύτερους κινδύνους αντιμετωπίζουν, επί του παρόντος, οι εργαζόμενοι στην αφαίρεση του αμιάντου και οι εργαζόμενοι που συναντούν τυχαία αμίαντο κατά τη διάρκεια της εργασίας τους, κυρίως κατά τη συντήρηση και διατήρηση π.χ. κτιρίων, εγκαταστάσεων, πλοίων και τρένων 7

β) για την πρώτη ομάδα εργαζομένων, μπορούν να επιτευχθούν αυστηρότερα πρότυπα προστασίας εάν οι εργαζόμενοι και οι εργοδότες που πραγματοποιούν εργασίες σχετικές με τον αμίαντο έχουν αποδεδειγμένες ικανότητες για την πραγματοποίηση τέτοιων εργασιών και υπόκεινται σε ειδικά καθεστώτα ελέγχου και εκπαιδευτικές ρυθμίσεις 7

γ) για τη δεύτερη ομάδα εργαζομένων, μπορούν να επιτευχθούν αυστηρότερα πρότυπα προστασίας εφόσον είναι γνωστή εκ των προτέρων η παρουσία αμιάντου και έχει προβλεφθεί η κατάλληλη εκπαίδευση

δ) οι ανάγκες ενημέρωσης και εκπαίδευσης των εργαζομένων διαφέρουν ανάλογα με την έκθεση στον αμίαντο που συνεπάγεται η εργασία τους (δηλαδή μεταξύ αυτών που εργάζονται ερχόμενοι σε επαφή με αμίαντο τακτικά και εν γνώσει τους και αυτών που τυχαία τον συναντούν κατά την εργασία τους)

ε) όλες οι υποκατάστατες ίνες ρυθμίζονται προς το παρόν από την οδηγία 80/1107/ΕΟΚ περί προστασίας των εργαζομένων από τους κινδύνους που παρουσιάζονται συνεπεία εκθέσεώς τους κατά τη διάρκεια της εργασίας, σε χημικά, φυσικά ή βιολογικά μέσα (2) και θα διέπονται από την προτεινόμενη οδηγία για τους χημικούς παράγοντες 7 επιπλέον, ορισμένα είδη τεχνητών υαλωδών ινών ανταποκρίνονται στα κριτήρια για να ταξινομηθούν ως καρκινογόνα δυνάμει της οδηγίας 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (3) και υπόκεινται συνεπώς στην οδηγία 96/394/ΕΟΚ του Συμβουλίου της 28ης Ιουνίου 1990 σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (4).

3. Με την επιφύλαξη περαιτέρω μέτρων τα οποία ενδέχεται να ληφθούν σχετικά με την εμπορία και χρήση χρυσοτίλη αμιάντου και τα οποία θα πρέπει να συνεκτιμηθούν όσον αφορά τη μελλοντική δράση για την προστασία των εργαζομένων, το Συμβούλιο καλεί την Επιτροπή:

α) να υποβάλει προτάσεις για την τροποποίηση της οδηγίας 83/477/ΕΟΚ, εξετάζοντας ιδιαιτέρως τα ακόλουθε σημεία:

i) επικέντρωση των προστατευτικών μέτρων σε αυτούς που διατρέχουν το μεγαλύτερο κίνδυνο 7

ii) την εξασφάλιση ότι οι διατάξεις περί εκτίμησης των κινδύνων της οδηγίας αντικατοπτρίζουν δεόντως τους διαφορετικούς κινδύνους που προκύπτουν από τις εργασίες κατά τις οποίες η έκθεση στον αμίαντο είναι αφενός εγγενές χαρακτηριστικό και αφετέρου τυχαία όσον αφορά την εκτελούμενη εργασία, καθώς και τις διαφορετικές ανάγκες ενημέρωσης και εκπαίδευσης των εργαζομένων ανάλογα με την έκθεση στον αμίαντο που συνεπάγεται η εργασία τους 7

iii) την πρόληψη ή την ελαχιστοποίηση της έκθεσης στον αμίαντο που μπορούν να εξασφαλιστούν με μια σειρά μέτρων, στα οποία περιλαμβάνεται η διατήρηση σε ασφαλή κατάσταση των υλικών που περιέχουν αμίαντο ώστε να αποτρέπεται η αποδέσμευση ινών και, ανάλογα με την περίπτωση, η αφαίρεση και απόρριψή τους υπό αυστηρούς ελέγχους 7

iv) τη θέσπιση περαιτέρω κοινοτικών διατάξεων για τις εργασίες που συνεπάγονται συγκεκριμένους κινδύνους, λαμβάνοντας υπόψη τα συστήματα ελέγχου που εφαρμόζονται στα κράτη μέλη 7

v) την αναθεώρηση των επιπέδων συγκέντρωσης που καθορίζονται στο άρθρο 3 παράγραφος 3 της οδηγίας και των ορίων έκθεσης στο άρθρο 8, καθώς και των μεθόδων μέτρησης, λαμβάνοντας υπόψη τις πλέον πρόσφατες επιστημονικές γνώσεις και την τεχνολογία ώστε να βελτιωθούν τα ελάχιστα επίπεδα προστασίας 7 την επανεξέταση της μέτρησης των ινών αμιάντου στον αέρα ώστε να ληφθεί υπόψη κυρίως η νέα μέθοδος της ΠΟΥ για την μέτρηση των ινών 7

β) να εξακολουθήσει να επανεξετάζει τους κινδύνους που προκύπτουν από τη χρήση ορισμένων ινών οι οποίες χρησιμοποιούνται συνήθως ως υποκατάστατα του αμιάντου, καθώς και τις ρυθμιστικές διατάξεις που ισχύουν για τις ίνες αυτές, συμπεριλαμβανομένων των ορίων έκθεσης και των μεθόδων μέτρησης, ώστε να εξασφαλιστεί ότι οι εργαζόμενοι προστατεύονται επαρκώς από τους κινδύνους 7

γ) να αναθεωρήσει τις ισχύουσες ρυθμιστικές διατάξεις και πρωτοβουλίες των κρατών μελών λαμβάνοντας υπόψη την ανάγκη παροχής πληροφοριών για την παρουσία αμιάντου και ρυθμίζοντας, ανάλογα με την περίπτωση, τις αντίστοιχες ευθύνες των εργοδοτών και των ιδιοκτητών των κτιρίων.

4. Το Συμβούλιο καλεί επίσης:

α) την Επιτροπή, με την βοήθεια, ανάλογα με την περίπτωση, του ευρωπαϊκού οργανισμού για την ασφάλεια και την υγεία, να εξετάσει με ποιους τρόπους θα προωθήσει:

i) την ενημέρωση των εργαζομένων με έμφαση στους συγκεκριμένους κινδύνους που παρουσιάζονται σε διαφορετικές συνθήκες εργασίας και

ii) την ορθή πρακτική για την εκπαίδευση των εργαζομένων που ενδέχεται να αντιμετωπίζουν κίνδυνο είτε από τυχαία είτε από τακτική έκθεση σε αμίαντο 7

β) την Επιτροπή και τα κράτη μέλη, κυρίως μέσω της επιτροπής ανώτατων επιθεωρητών εργασίας, να προωθήσουν αποτελεσματικά μέτρα εφαρμογής και ελέγχου εφαρμογής για περιπτώσεις όπου υπάρχει αμίαντος σε χώρους εργασίας, με βάση την κοινή πείρα και άριστη πρακτική.

5. Το Συμβούλιο καλεί την Επιτροπή να συνεχίσει αυτές τις περαιτέρω εργασίες σε συνεργασία με τα κράτη μέλη και τους κοινωνικούς εταίρους (κυρίως μέσω της συμβουλευτικής επιτροπής για την ασφάλεια, την υγιεινή και την προστασία της υγείας), το Ευρωπαϊκό Κοινοβούλιο και την Οικονομική και Κοινωνική Επιτροπή.

6. Το Συμβούλιο καλεί την Επιτροπή να το ενημερώνει συνεχώς για την πρόοδο των πρωτοβουλιών αυτών.

(1) ΕΕ L 263 της 24.9.1983, σ. 25.

(2) ΕΕ L 327 της 3.12.1980, σ. 8 7 οδηγία όπως τροποποιήθηκε από την οδηγία 88/642/ΕΟΚ (ΕΕ L 356 της 24.12.1988, σ. 74).

(3) ΕΕ L 196 της 16.8.1967, σ. 1 7 οδηγία όπως τροποποιήθηκε τελευταία από την οδηγία 97/69/ΕΚ της Επιτροπής (ΕΕ L 343 της 13.12.1997, σ. 19).

(4) ΕΕ L 196 της 26.7.1990, σ. 1.